“Die portefeuljekomitee is diep bekommerd dat die SAPD-bestuur versuim het om te verseker dat daar behoorlike veiligheidsmaatreëls by die parlement is,” het hy gesê. Hy het beklemtoon die polisie moet verseker dat sekuriteitstandaarde by die parlement op dieselfde vlak is as by ander parlemente oor die wêreld heen.
Intussen het die ANC sy skok en hartseer oor die voorval uitgespreek. Jackson Mthembu, hoofsweep van die regerende party, het gesê die voorval het die hele parlement geskok en getraumatiseer gelaat.
Maroela Media het vroeër berig ŉ senior amptenaar het Vrydag homself in ŉ gebou op die parlementêre perseel om die lewe gebring. Dit is nie seker wanneer die oorledene die vuurwapen by die gebou ingesmokkel het nie. Die gebou is aan streng veiligheidsmaatreëls onderworpe, maar omdat die man baie senior veiligheidsklaring gehad het, is dit moontlik dat hy nie persoonlik ondersoek is nie.
Ironie – die politiekuste bevraagteken die SAPD se bevoegdheid, maar is die politici nie grootliks verantwoordelik vir die agteruitgaan van die SAPD?
Die Suid-Afrikaanse Polisie Diens is sy eie grootste vyand. Ek sien persoonlik hoe hulle dag vir dag in die howe en voor parlementêre portefeuljekomitees pak kry. Die domastrandheid waarmee hulle met hierdie tergwysings omgaan, is absoluut weersinswekkend. Die leierskap is skitterend in hul sotterny.